
Non siccabuntur 


(Carmen Hispanum Inagotable Gabriel Galan, vertit in Latinum Ludovlcus Marcos, C. M F ) 


Aegra procumbens anus ad sepulcrum, 
Quod premil nati juvenile robur, 

Omne per serum Domini moratur 
Fixa dolere. 

Maeret autumno gelido et silenti 
Horridus campus, nitidumque sudum, 
Fulva dum caelo moribunda pallent 
Lumina Phoebi. 

Cerei flavi crepitat maligna 
Flamma-, sic poenis animus dolentis 
Uritur matris; neque rore manant 
Flumina vultus. 

Hauserant eundas lacrimas parentis 
Motuo glaebae genito repostae. 

Adjacet busto lacrimantis herba 
Sale perusta. 

Turpis in sacro fluitans agello 
Angulos circum vacuos oberrat 
Halitus mortis, generatus imo 

Viscere terrae. 

Cenchrides templo superant volatu; 
Cypseli turrim celeres vetustam 
Lene cernuntur striduli ferire 

Cuspide pinnae. 

Tympana ab vici resonant platea; 
Crumatum laeti crepitus resultant; 
Fistulae auditur modulus loquendo 
Tristis amori. 


Forte ab adverso volitans eremo 
Ciris in muro stetit ut cadentis 
Solis hauriret tepida et suprema 
Fulmina rostro. 

Languidos aurae dabat illa cantus; 

Nec cient guttur moduli canorum 
Saepe quod frangi, redeunte luce, 

Senserat ales; 

Matre Natura melos edocente. 

Fleret ut terra juvenem repostum 
Saepe qui solis celebravit ortum 
Ciris ut illa. 

Cenchrides templi latuere rimis; 

Turba paulatim vaga cypselarum. 

Turris antiquae penetrans hiatus, 

Stridet in auras. 

Oppido in parvo siluere cuncta. 

Ciris aufugit, subeunt tenebrae. 

Seque anus nato penitus relictam 
Sensit acerbe. 

Deseri oportet genitum parenti! 

Osculum busto dedit et, sublata 
Luce, ros cerae geminus per herbam 
Excidit udam. 

Bis adhuc pressis oculis dolore 
Profluit ros haud sterilis latensve: 
Namque me coram lacrimae et Supremo 
Teste fluebant. 

LUDOV1CUS MARCOS, C. M. F. 
Villae Rosarii in Argentina. 


SAGRADA BIBLI A,- Veteri et Novi Testamenti translationem continens, 
a Cimo. Torres Amat factam, adnotationibus auctam a Pbro. Diaz Monar, 12 fas- 
ciculis editam, plus centum imaginibus conlustratam, quae recens vulgata nunc 
venit 7 pessetarum pretio, cum antea fuerit brevique denuo erit 15 Ptarum. 
Apud E. Casado. — Madrid , Alcald Zamora, 64. 

ANNUS. SCHOL. V. NUM. 40 1934-1935 M. JANUARIO MCMXXXV 

PALAESTRA 

LATINA 

MENSTRUUS DE LATINITATE COMMENTARIUS 

Pretium subnotationis annuae, solutione antelata, est 6 pessetarum in Hispania, 7 in America et Lusitania, 8 io 
reliquis civitatibus. Pretium mittatur oportet ad Administratorem: CERVERA (Larida) - Universidad - Espafta 


De recta linguae Latinae pronuntiatione 

DE LITTERA C 

Diphtongos ae oe. ai oi comparate pronuntiandas esse com¬ 
pluribus evicimus rationibus, neque est quod in re prolixius insista¬ 
mus, quamquam nondum est exhausta materies. Nunc ad singulas 
veniamus litteras de quibus non una est apud diversas gentes pro¬ 
nuntiandi praxis. Nihil de a nec de b, plura tamen sunt dicenda de c, 
cum scilicet litteras ferit e et i et y (et ae et oe pronuntiatas e). 

a) Scriptores Veteres.—Jam primum quid dicant grammatici 
veteres pervestigemus. Juvat ante omnes clarissimum adferre Quin¬ 
tilianum, qui litteras explicans fere singulas, haec habet: «K quidem 
in nullis verbis utendum puto, nisi quae significat ita ut sola pona¬ 
tur; hoc eo non omisi quod quidam eam, quotiens a sequatur neces¬ 
sariam credunt, cum sit c littera quae ad omnes vocales vim suam 
perferat, w Numquid clarius? Iterum alio loco rem confirmat cum 
adserit haec verba coronae centuriones praecones propter vocis so¬ 
nique similitudinem a multis veteribus aspirari, scribique choronae, 
chenturiones, praechones. m Age vero, quo modo hodie centurio 
vulgo pronuntiatur, nihil certe similitudinis habet cum adspirato 
chenturio. 

Praeterea nemo nostrum non audivit semper pulker cum ad¬ 
jectivum in nominativo pronuntiari contigit. Attamen Velius Longus 
adserit pulcher scribi saepe pulcer. (3) Cui favet etiam Terentius 
Scaurus, grammaticus nobilissimus his verbis: €Pulcrum, quamvis 

(1) Inst Orat.l. 7. 10 -<3) Ibidem I, 5 20 —(3) KeitV 11,69,16. 

in consuetudine adspiretur nihilominus tamen ratio exiliter et enun¬ 
tiandum et scribendum esse persuadet». (1) 

Rursus negat Velius Longus k litteram necessariam esse, quod 
quidam voluerunt ut ille sonus exprimeretur quem habet c littera ante 
a, aliquatenus nempe crassiorem quam ante alias vocales: «Si ideo 
necessaria videtur — ait —, verendum est ne et alias litteras requira¬ 
mus, quibus aut Cicero scribatur aut commodus ». (2) Ego vero rogo: 
quis est qui adhuc requisierit litteram, aliam ad pronuntiandum Ci¬ 
cero, aliam ad pronuntiandum commodus? Nullus apud veteres. 
Quare? Quia in rebus magis et minus non mutant speciem. At certe 
mutatur litterae c species cum ex gutturali, eam facimus dentalem. 
Nunc iterum audiamus Priscianum: "K enim et q quamvis figura et 
nomine videantur aliquam habere differentiam, cum c tamen eandem 
tam in sono vocum quam in metro potestatem continent, et k qui¬ 
dem penitus supervacanea est.» (3) Quid aliud notat Charisius (4) cum 
ait: «Supervacanea quibusdam videntur k et q, quod c littera harum 
locum possit implere, ut puta Carthago .» 

Ad rem Niedermann: Ut videtur initio scribebatur communiter c 
ante i et e (civis, cena), k ante a (kaput karus, q ante o et u (qomes, 
qura). At pedetentim usus litterae c communis devenit; k amissum 
rara vestigia reliquit in aliquibus notis compendiariis: K. — Kaeso 
(nom. proprium), K aut Kal. = calendae, Ka = capitalis, K — cas¬ 
trorum et cetera; et q non est servatum nisi in complexu qu sonante 
gutturalem surdam cum labiali in verbis ut qui quae quod? s) 

ISI ante gutturalem habet sonum litterae quam Graeci vocabant 
agma. Sic Accius more Graecorum complexionem ng verborum La¬ 
tinorum scribere voluit per gg? 6) inter hujusmodi verba Varro ponit 
anceps et Marius Victorinus ancilla Ergo c talium vocabulorum gut- 
turalis pronuntiabatur. 

Cum Marius Victorinus sonum definit litterarum ita loquitur: 
C et g sono proximae, oris molimine dissentiunt, nam c reducta in¬ 
trorsum lingua hinc atque hinc inter molares surgens haerentem in¬ 
tra os sonum vocis excludit: <7) «Nullam ut vides, his verbis differen¬ 
tiam statuit in c ante a o u, et ante e i Quod silentium quidem ser¬ 
vant universi veteres grammatici. Numquid tacuerint omnes hac de 
re cum adeo singulariter de rebus aliis passim pertractent minutissi¬ 
mis? 

Emmanuel JOVf£, C. M. F. 


(r Keil, VII. 20, 4.-(2) Ibidem, VII. 53. 15.-(3) Ibidem, II, 12, 5.-(4) Ibidem, I, 8, 16 -(5) Phoniti- 
que Historique dn Latin. 56, I ~(6) Keil VI, 19, 11. —(7) Idem, VI, 33, 20. 

Commercium Epistulare 

Isaac M . 1 Toribios Ramos, O. S. fi., R. P. Emmanueli Jove, C. M. F', s. p. 

De acceptis tribus exemplaribus numeri 39 aureae tuae palaestrae latinae 
laetatus sum- et jucundissimas habeo tibi grates quod in eo dissertatiunculam meam 
«De genitivo alterius rite acuendo» edideris. Pro mercede in Commentario tuo 
conscribere pergam, et siquidem opportunius tibi videatur, jam inde quaedam non 
satis vulgata de grammaticis rebus exponere possim, brevitati tamen quam maxime 
studendo. Mihi quidem consilium erat de recta seu classica Latinae linguae pronun¬ 
tiatione sermonem texere; verum cum hac de re apprime te et luculentissime per 
annum praeteritum disseruisse invenio, etsi materiam non absolveris, ab his tamen 
me abstinere decrevi, ne in messem tuam meam falcem temere immittere videar, 
praesertim cum, quoad mihi ex iis quae legere valui, conje&are licet, plane tibi con¬ 
sentio. Unum velim: ut, nisi jam feceris —mihi non adsunt omnes de hac re lucu¬ 
brationes tuae— minutatim exponas quaedam quae non refte possunt intellegi, ut 
v. c. ratio emittendi liquidam u post q et ng; non enim desunt qui nimio Studio 
ejusdem semivocalis proferendae, ipsam ab sequenti vocali distinguunt, ac syllabam 
ipsi tribuunt, pronuntiantes ex. gr. aequ-um, distingu-unt, extingu-untur, quod om¬ 
nino ab classico abhorret more. 

De proposito celebrandi bis millesimum annum ab Horatio nato, edendique 
hac ocassione extraordinarium numerum palaestrae latinae, tibi non gratulari non 
possum, ac libens cupiam etiam me laudatorem esse maximi vatis, quem florente 
juventa, «nofturna versare manu, versare diurna» Studui, quemque Hispanis meis 
carminibus saepius imitari conatus sum. Tuum tamen eSto mihi in hac re partes 
assignare, et iterum me tibi gratissimum habebis. Etiam atque etiam vale. 

Scribebam in MonaSterio Silensi, Nonis Decembribus, 1934. 

Tibi addi&issimus in Xto. 

Emmanuel Jove, C. M. F. Isaaco Toribios Ramos O. S. fi. S. P. D. 

Acceptis tuis superioribus litteris ultro respondere propero. De promissa 
haud aspernanda collaboratione tua in Palaestra omnia probo, mihique sunt gratis¬ 
sima. Quod refert ad pronuntiationem Latinam poitquam de simplici c duobus vel 
tribus articulis egero, tum agam de qu (et ngu) seu de c cum apendice labiali. Qua 
de re magnam materiei habeo colle&am sarcinam. 

Gaudeo et laetor etiam te sponte obtulisse ad honeftandam in futuro Ex¬ 
traordinario Palaeftrae conspicuam Horatii figuram. Consilium iniimus redaftores, 
et placuit te de Horatio disserere ut poeta satyrico. Id autem facies non invitus. 
Tibi perpetuo addi&issimus. Vale plurimum. 

Cervaria III Id. Decembris. 

Virginis Matris Puerique Jesu Laudes 

CARMEN AMOEBAEUM (1) 

Rmo. Domino Rigoberto Domenech 
Archiepiscopo Caesaraugustano 
JOSEPHUS LLOBERA, S. J. 

D. D. D. 

Caesaraugustae pridie non. fan. MCMXXXV 

Poeta Accipe quae puerique canunt hilaresque puellae 
Luce sacra Sancti Rigoberti, maxime Praesul, 

Cum Puerum Jesum Matremque ad sidera tollunt 
Hispanae fidei non mobilis ante Columnam. 

Puellae Serta decent hominis frontem moritura caduci: 

Floribus haud umquam morientibus ornat Hiberus, 
Diva, tuam, semperque recenti fronde coronat. 

Pueri Frontem homines cingunt auro metuente revelli: 
Nativum capitis, Jesu pulcherrime, luce 
Concolor est quae auro Hispana, tibi fulgurat aurum. 

Puellae Qui vidit, Virgo, per eburnea colla capillos 
Diffusos sine lege tuos umerisque fluentes. 

Regalem vidit trabeam, quam purpura tinxit. 

Pueri Qui vidit crines, o formosissime Jesu, 

Diffusos hinc inde tuos, is vidit Idumes 
Collibus e laetis elatas surgere palmas. 

Puellae Quale nitent undae radiis solaribus ictae 
Illimes Hesebonis, ubi sol se videt ultro, 

Tale micant oculi aspicientes, Mater, Iesum. 

Pueri Ceu niveo semper perfusae lacte columbae 

Prospectant vitreas oculis scrutantibus undas, 
Lumina sic retines in Matre et Virgine, Fili. 

Puellae Cui Matris similesque genas similemque canemus 
Cui faciem? Similesque rosis similemque canemus 
Puniceo malo cum intus sua grana rubescunt. 

Pueri Cui Nati similesque genas similemque canemus 
Cui faciem? Similesque nivi similemque canemus 
Aureolis vernae quas pingunt floribus Horae. 

(1) Cf. P. Matthiam Caslmirura Sarbievium S. J. Quarta leuca seu Troci. 

Puellae Dicimus, o Virgo, gratos redolere sapores 

Longius ante alios, labris cum mella disertis 
Manant ridenti tibi lene et lene loquenti. 

Pueri Dicimus, o Jesu, ridentia hiare labellis 

Lilia pura tuis, myrrhae cum suaviter halat 
Copia ridenti tibi dulce et dulce loquenti. 

Puellae Quantum tecta micat telis clypeisque decoris 
Turris, mille trahens adverso sole colores , 
Adverso matris micuerunt colla Puello 



Pueri 


Puellae 


Pueri 


Puellae 


Pueri 


Puellae 


Pueri 


Puellae 


Pueri 


Quantum apis Hyblaeae sapiunt dulcissima mella 
Atque Palaestini puri suavesque liquores, 

In Matrem spirant reclinis colla Puelli. 

Quo tibi manarunt suco digitique manusque, 

O Virgo, tenerae? Manarunt flumine suci 
Qualis in exustas e myrrha liquitur herbas. 

Quis qualisve tuis hyacinthus, pulcher Iesu, 

In palmis ardet teneris? Ardet hyacinthus 
Qualis in eximio scaeptro eximiave corona. 

Dicite vos, pueri, ex qua, dicite, crate favorum 
Copia tanta fluit? quibus uvis copia tanta 
Quanta fluit dulci de Matris pectore in omnes? 
Dicite vos nobis jam respondete, puellae: 

Halitus aspirat pratis qui tantus odoris 
Aspirat quantus divino e pectore Nati? 
Circumiens pallam quae non sinit ire fluentem 
Zona tibi, Virgo, contextis flavet aristis, 

Quam Pudor et niveo munimine lilia stipant. 
Quae scit, Dive Puer, tibi cingere zona solutam 
Vestem, secretis sapphyris lucida claris, 

Pervigil est tacitoque tuum cor Circuit igni. 

Cum plantas virgo levi cohibente cothurno 
Incedit graditurque per alta palatia caeli 
Aeratam celebri credas aciem ire triumpho. 

Ostro crura videns picto religata Tenilli 
Sublimique ipsum stantem ore, et stare columnas, 
Stare duas, credas solido et consistere in auro. 


Poeta Haec Matri et Puero pueri et cecinere puellae, 

Et Matri et Puero quos monstrat sacra Columna: 
Haec cecinere die, venerabilis et bone Pastor, 
Quo supera colimus Rigobertum luce potitum. 

CURSUS GYMNASTICUS 

TULLIUS TIRONI SUO SALUTEM (Ad fam. 16, 2) 

(Scr. Alyziae Non. Nov. a 50 ante Chr. natum) 

Non 1 queo 2 ad 3 te nec lubet scribere, quo animo sim adfeclus ; 4 
tantum scribo, et s tibi et mihi maximae voluptati fore 6 si te firmum 
quamprimum videro . 1 Tertio die 8 abs te 9 ad Alyziam 10 accesseramus 
" — is 12 locus est citra 13 Leucadem stadia 14 CXX—; Leucade an/ 15 te 
ipsum 16 aut tuas litteras a Marione putabam me accepturum. Quantum 
me diligis, tantum fac ut valeas , 17 vel quantum te a me scis diligi. 
Non. Nov. Alyzia. 


Adnotationes 

1) Non: Hujus vocis notationem seu 
etymologiam hodierni philologi, inscrip¬ 
tionibus edo£ti et antiquioribus poetis, a 
ne oinom (=oenum—unum) derivant, 
quasi duplex negatio, uti apud Gallos 
ne-pas, ne-point. Primaeva hujus vocabu¬ 
li veftigia apud Ennium habentur: «Noe- 
num rumores ponebat ante salutem» a 
Tullio in «De senedfute» 4, 10 adlatum, 
et nenu apud Lucretium (4, 7x4): « Nenu 
queunt rapidi contra conflare leones.» 
Ideo habes n(e) oinom—noenutn=noen 
ante vocalem et tandem non. De hac par¬ 
ticula cf. etiam Pal. Lat. n. 24, p, 90. 

2) Queo: Fleftitur ut eo; excepto 
praesente indicativo et subjunctivo raro 
usurpatur, et tunc fere in prima et tertia 
persona. 

3) Ad: Notat diredtionem, propin¬ 
quitatem, finem; simplicium verborum 
significationi illam quoque addit sive per- 
fedtionis, audtus, et plenitudinis: ad-dere 
=dar con aumento-anadir; sive illam 
verbi incohativi: ad-dormire—comenzMr 
a dormir; ad-vesperascit; vel etiam quasi 
medialem verbi graeci formam sufficit: 
at-traho=^llevar a st, cf. Allicio, assumo, 
adduco, arripio; subinde tamen nihil ad¬ 
dit ad-niti—niti=apoyarse. 

3) Sim adfeQus: Interrogatio indi- 
redta: «In subjundiivo ponuntur interro¬ 
gationes indiredtae seu obliquae, i. e. eae 
quae cum altera oratione conedtuntur per 
pronomen vel particulam interrogativam; 


ubi a nobis frequenter usurpatur oratio 
relativa»;<*) quod quidem in hoc loco vi¬ 
dere licet: «Cuan apasionado eftoy (A- 
brilj, en que eftado de animo me hallo». 

3) Et... et: Particula et-et (tanto- 

eomo) duo membra conjungit tibi-mihi ut 
illis majorem vim tribuat. 

6) Fore: «Sum cum duobus dativis 

jungitur, altero personae nonnumquam 
omisso, altero rei; et fere redditur a no¬ 
bis per causar, ser de vel servir de, redun- 
dar Fore cum participio nequit in 

futurum esse mutari; sic laudandum fore 
non autem laudandum futurum esse. 

7) ‘Videro: Futurum perfedtum habet 
rationem praeteriti ad futurum (praeteri¬ 
tum in futuro) et ideo ponit a&ionem fu¬ 
turam quae eveniet ante aliam etiam fu¬ 
turam: «Cum tu haec leges ego illum 
fortasse convenero» (Cic. Ad Att. 9, 13), 
et habes exemplum omnino simile huic 
epistulae: «Omnia a te mihi data putabo, 
si te valentem videro» (Cic. Ad fam. 16, 
13); alias futurum perfedtum pro simpli¬ 
ci usurpatur. —Et nota sermonem Lati¬ 
num accuratiore ratione significare rela¬ 
tionem quae inter principalem seu pri¬ 
mariam et subordinatam orationem inter¬ 
cedit; sic Romanus loquitur: «Naturam 
si sequemur ducem, nunquam aberrabi¬ 
mus». (Cic. De off. I, 28, 100), nos vero: 
si tomaremos, si tomamos, et Galli si notis 
suivoits. 

8) Tertio die: Ablativum poftulat 
substantivum significans tempus quo res 
accidit. 


(I) Llobera, Grammatica Class Latinitatis, a. 330 —(2) Llobera, Ibid. n 267, II, ubi alia notanda de 
hoc verbo 

9) Abs te: A praeponitur consonan¬ 
tibus, h habetur ut nuila, esi enim, juxta 
veteres grammaticos, nota aspirationis; 
ab praeit vocalibus et consonantibus d, 
j, l, n, r, s, rarius aliis consonantibus, ta¬ 
men apud Ciceronem, in epistulis prae¬ 
sertim, ut hic, et in primis orationibus 
invenies abs te. 

10) Ad Alyziam: Ad praecedit no¬ 
men civitatis cum terminus motus ed non 
ipsa civitas, sed accessio seu propinqui¬ 
tas ad eam: «Adulescentulus miles ad 
Capuam profe&us sum» (De sened. q, 
io); indicat etiam meram diredionem si¬ 
ne verbo motus: «Tres viae sunt ad Mu¬ 
tinam» (Cic. Phil. 12, 9, 22). Alyzia, 
Leucas: Duo Asiae Minoris oppida in 
Acarnania. 

11) Accesseramus: Praeteritum plus- 
quamperfe&um epidulare pro perfedo. (l) 

12) Is: Maxime in sermone adhibe¬ 
tur, inservitque ad ea quae dicuntur ex¬ 
plicanda: «Tuus dolor, humanus is qui¬ 
dem...» (Ad Att, 12, 10) et in hoc loco 
epidulae; sensum orationis interrumptum 
redituit; invenitur etiam pod subjedum 
enuntiatum et ante orationis verbum, 
quasi rursus subjedum in mentem revo¬ 
cans; «Malleoli, plantas, sarmenta, vivi¬ 
radices, propagines, nonne ea efficiunt ut 
quemvis cum admiratione deledent? (Cic. 
De s en. 13, 52). Ad rem vel personam 
clarius et vividius designandam quaedam 
ei junguntur particulae: et is, atque is, et 
is quidem; si negatio aded nec is: «Habet 
(animus) memoriam et eam infinitam re¬ 
rum innumerabilium» (Tuse. I, 27, 37). 

13) Citra: Praepositio accusativi; 
procedit, uti videtur, a citera ut intra, 
infra, supra ab intera, infera, supera 
(parte); hinc significatio facilior redditur: 
«mas alia de, a la otra parte de». 

iq) Stadium Romanum habet passus 
123 i. e. pedes 623, edque odava mi¬ 
liarii pars. Hinc ex magnitudine seu 
mensura illius loci vocatum ed dadium 
locus ubi cursu et pugna athletae decer¬ 
tare solebant. 


13) Aut: Inservit ad res seu notiones 
plane diversas separandas ac disjungen¬ 
das, et ideo alterum membrum excludit: 
«Cum defensionum laboribus aut omni¬ 
no aut magna ex parte essem aliquando 
liberatus» (Tuse. 1, 1, 1). Sive... sive ad¬ 
hibetur cum anceps ed eledio inter duas 
res et verbi vel sententiae dubitationem 
indicat: «Ita sive casu sive consilio deo¬ 
rum immortalium» (Caes. De B. G. 1, 
12). Vel similia verba membra disjungit 
quae seligere parvi refert, et ideo cum 
iteratur vim habet particulae et-et». Vel 
pace vel bello clarum fieri licet». Sali. 
Cat. 3, 1); usurpatur etiam in corredio- 
nibus et in superlativo modo. 

16) Te ipsum: Ipse sonat non alium, 
ac verbum quo jungitur, extollit; cum 
subdantivis numeri et temporis significat 
cabalmente, exadamente, precisamente: 
«Triginta dies erant ipsi» (Ad Att. 3, 12): 
se cumplian precisamente treinta dias; 
« Tulliola mea praedo fuit natali suo ipso 
die» Ad Att. 3, 21). Nota ipsum concor¬ 
dare posse cum subjecto aut complemen¬ 
to prout unum praeter alium extollen¬ 
dum sit: «Tota disputatio ed de amicitia, 
quam legens te ipse cognosces» (De ami¬ 
cit. 1, 1, 3).—Nota denique omissionem 
verbi: «Aut te ipsum (visurum) aut tuas 
litteras accepturum». Omissionem seu 
ellypsin amant Latini in primis in sermo¬ 
ne cottidiano, in proverbiis, in interro¬ 
gationibus et transitionibus «Sed et 
multa alia coram (tractabimus)» (Cf. et 
alios plures casus omissionis apud Men- 
ge, Repetitorium (der lateinisBien Syntax 
und Stiliflilt, 551, 3). 

17) Fac ut valeas: Nota aliquas Ci¬ 
ceronis valedicendi formulas ex libro iq 
epidularum depromptas: «Fac valeas; va¬ 
lete, mea desideria, valete; si nos amatis, 
curate ut valeatis; curo ut valeas; veletu- 
dinem tuam cura diligenter, vale; maxi¬ 
me autem date operam ut valeatis, si nos 
vultis valere; da operam ut valeas; vale¬ 
tudinem tuam fac ut cures.» 

Josephus M. MIR, C. M. F. 


(1) Cf. Palaea. Lat a. 21. p. 45 23; cf. etiam Menge, Repetitorium der lateinischen Syntax und Stilistik, 
1914, n 323, Aara 2. 

NOVA ET VETERA 


Exercitus Romanus 

Cum Caesarem legimus aut SalluStium aut Livium aut alium quemquam ex 
hiStoricis Romanis, in nomina rei bellicae propria passim offendimus, quibus tamen 
diStindiam significationem pauci sint qui tribuere valeant. Hodie nonnulla selegimus 
vocabula tum ad personas tum ad res pertinentia, ad noStra relata mores, eisque 
quantum potuimus adplicavimus. 

Copiae (i) Romanae temporibus 
reipublicae in duos exercitus (2) divide¬ 
batur, quorum nativus singulorum dux (3) 
erat uterque consul. Dux cum aliquam pro¬ 
vinciam vel urbem clarissimam expugnarat 
vel in bello decem ceciderat hoStium milia, 
imperatoris honeStabatur nomine. Uterque 
exercitus varias habebat legiones (q); legio 
vero decem cohortes (5), quibus totus nu¬ 
merabatur exercitus. Cohors ternos mani¬ 
pulos (6) comprehendebat et manipulus 
binas centurias. In equitatu unitas erat 
turma (7) quae triginta equitibus conSta- Dux cum 
bat. Praefedtus alae erat qui toti alae praerat et decurio qui triginta duos equites 
seu unam turmam regebat. Cum rebus civicis intentus dux seu consul per se ipse 
exercitui praeesse non poterat in provincias mittebat legatum (8), quem absentem 
in unaquaque legione praefedus legionis (9) sufficiebat. Legiones decem cohortibus 
componebantur, quibus singulis unus praeerat tribunus (10). Cohors autem in ter¬ 
nos manipulos distribuebatur, quos regebant centuriones (1 1). Centurio primi or¬ 
dinis dicebatur primipilus, alii vero simpliciter centuriones(12). Optio(i3)—ait Mu¬ 
lier—adjutor dabatur centurioni a tribuno militum, qui nomen ex fadio eSt sortitus 
ex quo tempore, quem velint, centurionibus concessum eSt optare. Decurionis no¬ 
mine veniabat proprie ille qui decem tantum equitibus praeerat, qui autem decem 
peditibus decanus (14) vocabatur. Cornua (15) dicebantur extremae duae adversae 
aciei et etiam classis partes, quia tota acies saepe ita disponebatur ut media sinuata, 
curvataque utriusque extrema, in cornua crescentis lunae figuram referebatur. Mul¬ 
titudo complurium navium ad militarem usum ordinatarum atque inStrudtarum vo¬ 
catur classis (16). Classicum (17) instrumentum quo in bello signa dabantur militi¬ 
bus pugnaturis. Acies (18) peculiariter in re militari ponitur pro parte exercitus in- 
strudia, quae oculis ordinem a fronte exhibet. Ala (19) autem varias numerabat 
equitum turmas. Emmanuel Jove, C. M. F. 

(z) Tropas. — {a) Ejircito.— (3) GeneraL$imo.-~(4) Regimiento.-(y) BatalMn. — (6) Compania. — (7) Escuadr6n. — (8) Co- 
mandante general. — fg) Teniente general.-(zo) Coronei. (u) Capitdn. — (xa) Alferez. — (13) Sargento. — (14) Cabo. — (15) 
Flancos. — (z6) Armada. — (17) Clarin. — (t8) Frente. — (19) Ala. 

Narragonia et Crocodilopolis 


ACTUS SECUNDUS (sequitur) 


Bufo. — Si ita est, non jam indigebo ra- 
mo olivae (scopas abjicit), in castra 
cito reversus perones altos induam, 
ne certamine inito sanguines influant 
per tibialia. 

Chalcographus. — Tanto discrimine te 
affectum iri neutiquam spero. 

Bufo —Confidamus! At Varo, Grobia- 
nus, Bombus, Almansor. cuncti la¬ 
tratores consilii nostri nitentur ac 
postulabunt ut Crocodilopolis, A- 
maranta non reddita, omnibus viri- 
bus terra, mari ex aere tormentis et 
telis oppugnetur. 

CHALCOGR \PHUS. — Faciant quod omitte¬ 
re nolunt! Quid nostra interest prin¬ 
cipes et reges ad tempus terendum 
alteros sauciare et capitibus plecte¬ 
re? Provideamus modo, ut nosmet- 
ipsi ex luctamine evadamus ossibus 
integri atque illaesi! 


Bufo,—C ollaudo; sed ignoro qua ratione 
saluti nostrae consulatur, 

CHALCOGRAPHUS. — Nihil facilius! cum 
Narragonii discesserint superiores, 
me eorum esse simulabo; cum prae¬ 
valuerint Crocodilopolitani, tu haec 
ages contra. 

Bufo. —Hoc praeclarum consilium dei 
inspirarunt tibi; cedo dextram (alter 
alteri data dextra spondent). Ob¬ 
sequar tibi si opus fuerit. Nunc au¬ 
tem cum militibus nostris commu¬ 
nicabo, quales res se habeant. Vale! 

CHALCOGRAPHUS, —Vale! (abit). 

Bufo,—(" se confert eo, quo Baro, Gro- 
bianus, alii omnes abierunt, cla¬ 
mans:) Heus! Convenite, quaeso, 
reges et milites, ad me et auscultate, 
quos nuntios ex urbe hostium vobis 
afferat legatus vester extraordina¬ 
rius! 


II 6, Bufo, Baro, Grobianus cum consilio. 


Bufo,— Collocutus modo cum scriba 
primario Abdelcaderi nuntiare ju¬ 
beor fore ut hostes ad extrema des¬ 
cendere malint quam reddere Ama- 
rantam. 

Baro, —Audistis, principes et milites, 
quae urbis incolae nobis responde¬ 
rint. Proinde urbem vi et armis ag¬ 
grediamur! Optimum autem esse 
censeo et suadeo, ut aliquis nostrum 
more majorum laudabili unum ex 
hostibus provocet ad certamen sin¬ 
gulare. Unumquemque quidem ves¬ 
trum coronam lauream et statuam 
victore dignam desiderare mihi per¬ 
suadetur. Itaque, ne invidia aut dis¬ 
cordia inter vos exoriatur, censeo, ut 
de honore jaciamus talos. Cui con¬ 
tigerit sors, vacabit invidia cum non 
aura populari aut ullo favore ei pa 
tefiat via, in qua caput ejus exorne¬ 


tur lauro. Intellexistine me. illustris¬ 
simi equites? 

Equites. — (vocibus mixtis) Intellexi¬ 
mus. 

Bufo. — (aversus et morosus ) Aegre. 

Baro.— Age, talos afferte! ( allatos ta¬ 
los jaciunt equites). 

Bufo.—M e quidem vobiscum talos lu¬ 
dere nequaquam opus esse censeo, 
cum non sim miles, sed homo priva¬ 
tus, id est legatus regis extraordina¬ 
rius. 

Baro. —Adversus talem famulum senem 
ac fidelem qualis tu es, plus reveren¬ 
tiae adhibeo quam ut Fortunam im¬ 
pediam, ne tuo capiti imponat coro¬ 
nam nexam fortasse tibi soli. 

Bufo, —Num arbitrari videris in me nihil 
inesse animi? Profecto, vel Baccho 
ipsi sum compar inter pocula (se- 
cum loquitur). (Voce clara) Neque 
vero fieri potest, ut certamen ineam 

singulare; tu ipse non ignoras, quam 
petulantes linguis sint milites. Jam 
nunc satis superque habeant, cur 
garriant, quod tam vesani ac stolidi 
domus et agrcs, urbem et patriam, 
conjuges liberosque deseruimus, ut 
recuperaremus virginem quandam 
vetulam. Quot salse ac facete dicta 
in ephemeridibus effutirent, si ego, 
cum sim homo privatus et legatus 
regis extraordinarius ab exercitu mit¬ 
terer ut luctarer cum hoste Crocodi- 
lopolitano! Haec res est summae 
stultitiae, 

Baro. — Pudeat te, quod perquam igna¬ 
vum te praebeasl Te ilico talos jace¬ 
re jubeo. Barone locuto causa finita. 

Bufo, —(jacit omnes sex,- alii capitibus 
apertis ei gratulantur jactum) «Jac¬ 
ta alea esto!» «Me ipsum peti suspi¬ 
cor». «Tali sunt adulterini». Num- 
quam omnes sex talos mittere potui; 
nunc me hoc efficere potuisse credo 
minime. 

Baro. —Noli mihi inferre ignominiam. 
Virtutem tuam laudibus eximiis 
paulo ante coram Probiano praedi¬ 
cavi. (1) «Principibus placuisse non 
ultima laus est». Abi statim et para 
certamen! Te ita geris, ut te angi ar¬ 
bitremur. 

Bufo. — In animo meo nihil invenitur an¬ 
goris; sed mihi, cum fungar munere 
legati extraordinarii, neutiquam con¬ 
venit, ut lucter cum hoste. Nisi es¬ 
sem legatus, id mihi minime esset 
curae. Neque vero quidquam facere 
potero, quod dignitati meae publi¬ 
cae repugnet, «Mihi hic est munus 
tantum non sententia». (2) Perseve¬ 
rabo in juribus condicionis meae ci¬ 
vilis; famulabor pacis temporibus 
homo probus; periclitabor corpus et 
vitam pro disciplina publica; sed ta¬ 
les machinationes, quales exstant 
inter vos, reiciam et abhorrebo 

Grobianus.—N ihil aliud igitur restat ni¬ 
si ut animadvertatur in eum judicio 


militari, cum precando et persua¬ 
dendo effecerimus nihil. «Nisi con¬ 
senseris, utar vi». (3) 

Bufo,— Vae mihi misello! Sed judicium 
militare antequam dijudicatum erit 
de me, egomet ipse subibo; hoc u- 
num postulo ac flagito, ne quis, quo- 
cum certamen subeam, manu me 
tangat; nam manus adferri legato ex¬ 
traordinario est contra jus gentium. 

Grobianus. — Audite, equites! Cum Bu¬ 
fonem, ut curas civiles ex ejus capi¬ 
te dispellamus, creavero centurio¬ 
nem, omnia removebuntur obstacu¬ 
la cunctaeque ejus dubitationes. 

Bufo -(secum loquitur) Abeat in ma¬ 
lam partem, qui te, vaste longurio, 
hoc docuit, (capiti Bufonis imponi¬ 
tur galea equestris) Sed si quem 
Crocodilapolitanum ad certamen 
singulare subeundum evocare ju¬ 
beor, mihi opus erit gladio. 

Baro. -Gladius invenietur ilico. (affert 
scopas a Bufone in scaena quinta 
abjectas et tradit legato). Ecce gla¬ 
dius! 

BUFO.— (accipiens scopas) Hanc rem 
gladium existimare mihi opus erit 
ardore poetarum et enormitate ima¬ 
ginationis Arabum. 

Baro .-(cum gravitate verborum) Tu, 
cum sis centurio, tales nugas negle¬ 
ges et despicies. 

Bufo —Ad nutum tuum, rex! (corpore 
procero erectus) Nihil peto nisi ut 
mihi praeberi jubeas urceolum vini 
adusti, quo conforter pugnaturus. 

Baro, — Praebebitur. (affertur liquor de¬ 
sideratus). 

Bufo. — (potat) O liquorem plenum dul¬ 
cedinis! (4) —Ah, hoc potu fio animo¬ 
sus. (reddit urceolum) — Sic confir¬ 
matus procedere possum contra hos¬ 
tem. (extrahit sinu speculum, ins¬ 
picit, considerat faciem dicens:) 
Facies Bufonis nunc splendidius ful¬ 
get fulgore et quinquaginta lampa¬ 
dibus electricis. 


(I) Horatius Flaccus.— (2) Schitlerus, Wallensteinl nex, I. 5 — (3) Goethe Erlkoenlg -(4) Goethe. Cantor. 

Baro —Aspiret tibi, Bofo, Fortuna! 
Grobianus. —Per aspera ad castra! ( pro¬ 
verbium). 

AlmaNSOR —«Dulce et decorum est pro 
patria mori» (1) 

Bombus. — (proverbium) «Audentes For¬ 
tuna juvat timidosque repellit». 
Gambrinus. —«Perfer et obdura! dolor 
hic tibi proderit olim» (2) 
BARO.-«Qui quaerit honores, diligat la¬ 
bores!» ( proverbium ) 

Grobianus. —«Pro aris et focis» (3) 
Almansor. — «Post nubila Phoebus» 
Bombus. — «Perfer et obdura! multo gra¬ 
viora tulisti» (4) 

Gombrinus. — «Acti labores jucundi», 

( proverbium) 

Baro. — «Dignum laude virum Musa ve¬ 
tat mori». (5) 

Grobianus. —«Tu ne cede malis, sed con¬ 
tra audentior ito» (6) 

Aimansor, —«Malum vas non frangitur» 
( proverbium ) 

Bombus. —«Fortibus est Fortuna viris 
data» (Ennius) 

Gombrinus. — Hpo? td oujifldvTa pivsrai 
ta tpa^jiata. ( proverbium ) 

Baro,-«N ihil sine magno vita labore 
dedit mortalibus ..» (7) 

Grobianus. — «Invia virtuti nulla est 
via...» (8) 


Almansor. —«Fortes Fortuna juvat» (9). 

Bombus. —«In tuo pectore sunt tuae sor¬ 
tis stellae» (10) 

Gombrinus. -Tvjc apstrjc; iSpona 0 eoi spo- 
TtripotSsv 'eflrjxav. (Hesiodos) 

Baro. - «Dimidium facti, qui coepit, ha¬ 
bet» (11) 

Grobianus, —«Vita non est summa om¬ 
nium fortunarum» (12) 

Almansor. —«Nihil mortalibus arduum 
est* (13) 

Bombus. — «Labor omnia vincit Impro¬ 
bus. .» (14) 

Gambrinus. —«Qui nimis multa medita¬ 
tur, efficiet pauca» (15) 

Baro.—«D ii fortitoribus adsunt». ( Jaci¬ 
tus) 

Grobianus. —«Sui cuique mores fingunt 
fortunam» (16) 

Almansor. - naX.atap.a0' Vj|i6)v 6 [itoQ. 

Bombus. — lldvoc; eoxletac OTtu/jp. 

Omnes. — ( principes cum militibus) 
Macte, Bufo, servator Patriae! 

Bufo.—A ve, Baro rex! moriturus te sa¬ 
luto. 

Baro.—N oli dubitare, quin tibi, cum re¬ 
dieris victor, contingat laurus. ( abit 
cum omnibus;Bufo remanet solus) 

Bufo.—( sibi loquitur) Laurum videre 
nihil mea interest nisi conspectum 
in carne suilla assa. 


II 7, Bufo solus 


Bufo, —«Quos ego»... (17). «Terrori terri¬ 
bilissimo est homo furiosus». (18) In 
malam crucem abeat, qui excogita¬ 
verit bellum! —Sauciare et perimere 
hominem mihi plane ignotum culmen 
esse videtur stultitiae. Attamen in¬ 
veniam, unde eos fallam et illudam. 
Inquirendus tantum est mihi Chal- 
cographus amicissimus; alter cum 
altero certamen brevi conficiet. (adit 
ad urbis portam). Hannibal ante 
portam (pulsat). Audite, cives! Res 


quaedam maximae gravitatis agenda mi¬ 
hi erit cum Chalcographo famulo Abdel- 
caderi filii Califae. Emittite eum, amabo 
vos, ad me quam primum! Opto, ut 
Chaicographus, Abdelcaderi palatium 
sit extra urbem, arcessatur telephonice, 
ne nimis diu eum exspectem oporteat. 
Hora sexta et dimidia ex culina castren¬ 
si cenam petimus; hodie militibus prae¬ 
bebitur cicer cum lardis, quo cibo, cum 
maxime eo delecter, minime velim carere. 

Viator, S. V. D. v 


0) Hor. Flaccus, Od , III, 2, 13 —(2) Ovidius Naso, Am. 3. II, 7.—(3) Cicero de natura Deorum, III, 40. 
— (4) Ovidius Naso, Trist , 5, II, 7 . —(5) Hor.. Od. IV, 8, 28. —(6} Vergilius, Aen., VI, 95.—(7) Hor. Sat., I, 
959,*60. — (8) Ovidius. Metam. XIV, 113, —(9) Terentius, Phormio, I, 4 . —(10) SchilJerus, PiccoJomini. II, 6 - 
(11) Hor., Epis, I, 2, 40 —(12) Schillerus, Sponsa Messinae, IV, 7 —(13) Hor , Od., I, 3. 37. — (14) Vergilius 
Georg,, 1, 145. —(15) Schilerua Gul. Teli. III, i. — (16) Nepos., Alt. II, 6.—(17) Vergilius. Aen. I, 135- — (18) Schil- 
leru e , Cantus Campanae. 

Lingua Latina universalis iterum deveniet? 

Diarium pontificium L’ Osservatore Romano W quaestionem recens agitavit 
utrum oporteat necne Latinam linguam ab omnibus usurpari in mutuo inter popu¬ 
los commercio tum in generalibus conventibus, tum in disciplinis exponendis -si de 
celebrioribus agatur universitatibus- tum in libris scientificis edendis. Res utique non 
hodierna sed pluries jam antea disputata. Tamen nec rationes nec facta desideran¬ 
tur quae pro adsensu militent, quidquid aliorum idiomatum fautores dixerint. 

Alias, data opportunitate, facta nonnulla recensuimus linguam Latinam univer¬ 
salem propugnantia; nunc autem rem amplius enucleare cupiens, rationes potissimas 
adduco, conatusque expono qui ad usum linguae Latinae iterum suscitandum sunt 
feliciter adgressi. 

* * 

Cujuspiam linguae communis seu internationalis adhibendi congruentiam nemo 
non videt; cum aliquot quasi vinculum commercii populorum opus sit instituere. 
Jam vero, linguae vernaculae—eae nempe quae hominum usu gaudent—non nisi 
unius gentis studiis inservire queunt; nec earum quaevis imponi oportet omnibus, 
ne illa superbiret cujus electus esset sermo, illae vero quarum sermo esset posthabi¬ 
tus parvi habere viderentur communem loquelam. Neque ad idiomata quae Volapuli 
aut Esperanto vocantur recurrendum, quia ut probat Valdarninius (*) quaelibet lin¬ 
gua artificio, non natura satagente condita ad omnia pertinere non potest. Restat igi¬ 
tur ut ad linguam Latinam redeamus quae communis est omnium aliarum praeci¬ 
puarum mater. 

Sed revera congruit in sermonem Latinum redire? Nam sunt qui Brocensem 
eruditissimum magistrum, Erasmum, Budaeum, Riccium impugnantes faciunt. Qui¬ 
dem faciunt, at eorundem sententias detorquentes aut inepte interpretantes. Quod si 
Brocensis noster nihil, ait, pestilentius posse juveni linguae Latinae cupido evenire, 
quam ut verbis Latinis effutire cogitata aut loquentiam profluentiae interesse hoc tan¬ 
tum adserit, quia ii linguam Latinam in plateis, aut etiam in gymnasiis miris modis 
conantur dilacerare <a) Ceterum Sanctius Brocensis non solum ulilem sed aliquando 
et necessariam linguam Latinam reputat propter varia inter gentes commercia, ut 
patet ex object. VI in Minerva proposita cum agit de Latina Lingua comparanda. 
Hoc enim cum doctissimis viris Sanctius tenet: nulla aut arte aut tempore lingua 
Latina, nisi praemeditate esse loquendum. 

Neque rationes antiquitatis et penuriae quidquam agunt contra usum linguae 
Latinae, dum ex Graeco fonte verba fas sit excudere nova et vi analogiae veterum 
verborum sensum in novas species mutuare. Et revera saeculorum tractu tum in ci¬ 
vili vita et in usu rerum gerendarum privato, tum in umbratili speculationis ac doc¬ 
trinae, lingua Latina semper maximam, semper sibi parem se gessit, omnia explens, 
omnibus aequa M ut argumenta in nostro aliisque commentariis latine exarata omni¬ 
no devincunt. 

(i) 4 Ott. 1934. II latino lingua internazionale.—(2) Alma Roma 1933 p. 58.—(3) Franc. Sanctii Minerva Amstelerami 
rg6i: Latina lingua comparanda non colloquiis sed stilo, cfr. Lectori salutem.—(4) Valdarnini, cfr. Alma Roma 1 . c. 

* 

Qui vero harum rationum vim non percipiant, facta considerent quae nostram 
causam tuentur. Sunt Societates quae sermonem Latinum instaurare curant: clario¬ 
res tantum proponam. Societatem nempe Polacam Varsaviae a Dr. Th. Zielinski 
moderatam (s), Societatem Latinam apud Germanos de qua Alma Roma ( 6 ), Comis- 
sionem specialem ad usum et studium linguae Latinae promovendum Romae cons¬ 
titutam ut partem Instituti Studiorum Romanorum M. Prae aliis haec posterior eni¬ 
xa est proposita in praxim redigere. Lectores norunt vota Congressu Romano san¬ 
cita < 8 ) quae ad rem utique faciunt: nunc tantum declarare volumus labores ab hac 
Comissione recentissime susceptos. Comissio enim, ut fas esset in omni genere 
scientiarum omnia Latino verbo exprimere, statuit lexicum Latinum universale ho¬ 
diernis temporibus aptatum conficere. Jam vero ut citius et adcuratius res tantis dif¬ 
ficultatibus gravis persolveretur, singularia p:ius vocabularia uniuscujusque scientiae 
propria sapientissimis in unaquaque disciplina viris conficiendum commisit. Hi, con¬ 
cursu Universitatum et Societatum scientificarum, opus suum perficient. Quindecim 
simul parantur dictionaria de re videl. mathematica, astronomica, oeconomica, phy¬ 
sica, geologica, biologica, medica et ita porro: nonnulla italice ordinata Commisioni 
Latinae modo sunt tradita ut illa in Latinum transferat sermonem. M. His laboribus 
uberrimi sane fructus respondebunt, quod est in votis. 

Ad rem quoque nostram faciunt ephemerides seu commentaria quae aut latine 
omnino eduntur aut latine ea compendiose tradunt quae in aliis linguis fusius pro¬ 
posita fuerant. Ad primam classem ut tantun ea commemorem quae cultum Latini 
sermonis maxime curant-pertinent Alma Roma, Palaestra Latina, Auxilium Lati¬ 
num ( IO ); alterius vero classis: Le Forze Sanitarie et L’ Universith di Roma 

At non tantum clerici, sed medici quoque linguae Latine debitum tribuunt 
honorem. Patet ex laudato commenterio Le Forze Sanitarie, patet ex consilio uni¬ 
versaliter rato in coetu generali medicorum ( la ), patet ex laboribus lexicographicis 
Dni. G. Nicolau qui Societatis medicae UMFIA placita adimplens opus redegit cui 
titulus «Projet d’unifcation de la terminologie medicale par le latin». ('3) 

Utriusque juris antecessores seu professores eandem demostrarunt voluntatem 
in recentissimo Conventu m. Nov. Romae celebrato. At quid voluntatem dico? Pra¬ 
xim rectius dixerim, cum lingua Latina ut Congressus propria lingua sit constituta. 
Nec inmerito et Juristae et medici sermonem Latinum restitutum cupiunt: usitatum 
enim inter eos reperimus sub finem saeculi XVIII; quod constat praeter cetera ex hu¬ 
jus almae Cervariensis Academiae consuetudine. Nam viri clarissimi qui in nostra 
Universitate floruerunt nequaquam linguam Latinam dedignabantur, immo usu et 
doctrina eam honestarunt: itaque medio saeculo XVIII potius quam de recuperan¬ 
da, de retinenda eloquentia et lingua Latina disputabant b-t), iidemque omne cogni¬ 
tionis genus Latino sermone et quidem elegantissimo tradiderunt. 

Quae cum ita sint semitas patrum seu decessorum persequemur, atque pro aris 
et focis propugnabimus linguae Latinae usum et doctrinam.— J. M. Jim£nez, C. M. F. 

( 5 ) Pal. Lat. II, p. tai.—(6) Alma Roma 1933 p 1 . —(7) Pal. Lat. III, p. 63.—(8) Pal. Lat. IV, p. 13 . —(9) Ibcrica n. 1043 , 
p. 213 .—( 10 ) Pal. Lat. IV, p. 29 . Ex Boli. Guiliaume Bud^, janvicr 1931 , p- 35 notitiam habemus, nondum confirmatam, alterum 
exortum esse apud Polonos commentarium Latinum nomine «Palaestra.»— ( 11 ) Alma Roma 1934 , P* *•—( ia ) ^ cv - cs P a ^- mc ‘ 
dicina y cirujia; febrero 1934 . p 66. —( 13 ) Rev des £tud. Lat. 1933 , p. 23 .—( 14 ) Ludi Rhetorici et Pontici, Cervariae, 175 ^« P 1 5* 

D£ INFINITIVO HISTORICO 


Jam inde ab antiquissimis tempori¬ 
bus, ait Wagnerius* 1 ), cum verbum non¬ 
dum erat per tempora dige&um, homines 
solo utebantur infinitivo; quae ratio lo¬ 
quendi, ut e£t balbutientis infantiae, ita 
hodie invenitur apud populos quosdam 
rudes et barbaros, retenta interdum a 
cultioribus populis. Hinc apud Latinos 
ortus e& infinitivus hiftoricus, loco indi¬ 
cativi usurpatus, qui magnopere placet 
Terentio et Vergilio, Ciceroni (in epiftu- 
lis et orationibus), et praecipue historia¬ 
rum scriptoribus, Caesari, Tito Livio, 
SalluSlio, Tacito. Apud Hispanos infini¬ 
tivum hiStoricum adhibet Hurtado de 
Mendoza, Sallustium imitatus; at hic 
loquendi modus in litteris Hispanicis 
nullo unquam in honote fuit. Quibus 
in adjun&is usurpetur apud Latinos 
videamus. 

I) In simplice narratione, a) subau¬ 
ditis determinantibus coepi, dicere et si¬ 
milibus: «PoStquam inde discessum eSt, 
cogitare iSte (sc. coepit) nihil aliud nisi 
quemadmodum regem spoliatum dimit¬ 
teret.—Tunc Catilina polliceri proscrip¬ 
tionem locupletium.—Hinc judices ride¬ 
re, itomatbari atque acerbe ferre patro¬ 
nus causam sibi eripi».—b) Sunt loca 
in quibus verbum determinans commo¬ 
de intelligi nequit, et tunc absolute pro 
indicativo sumitur, quin etiam cum in¬ 
dicativo in eadem periodo occurrit: «Vi¬ 
tellius vero non parare arma, non adlo- 
quio exercitoque militem firmare.— Ce¬ 
terum ex omni multitudine non amplius 
quadraginta locum capere paulo editio¬ 
rem,—-Interea plebs Catilinae consilia 
exsecrari, Ciceronem vero in caelum tol¬ 
lere, veluti servitute erepta, gaudium et 
laetitiam agitabat.—Paulus etiam atque 
etiam dicere providendum praecaven- 
dumque esse». 

II) Infinitivo absoluto vehementior 
quidam animi motus proditur, maxime 
metus et trepidatio: «Nos pavidi trepi¬ 
dare metu, crinemque flagrantem Excute¬ 


re et sandis restinguere fontibus ignes. 
—Tum pius Aeneas umeris abscindere 
veStem, Auxilioque vocare deos et tende¬ 
re palmas.—Quae cum Athenis nuntiata 
essent, omnes relidis domibus per ur¬ 
bem discurrere pavidi, alius alius scisci¬ 
tari, audorem nuntii requirere. — Freme¬ 
re miles, ac vires suas circumspicere .— 
Hinc Ligurius furere.» 

III) Indicatur etiam quaedam seduli¬ 
tas, studium, celeritas rei quae agitur: 
«Interea Catilina cum expeditis in prima 
acie versari, laborantibus succurere, hos¬ 
tem saepe ferire. —Indant ardentes Tyrii, 
pars ducere muros, Molirique arcem, et 
manibus subvolvere saxa. — At Romani 
domi militiaeque intenti festinare, para¬ 
re, alius alium hortari, hodibus obviam 
ire. —Interim omnibus certantibus re¬ 
pente a tergo signa canere; ac primo mu¬ 
lieres et pueri fugere, Romani eo acrius 
initare, fundere, ac plerosque tantummo¬ 
do sauciare, dehinc super occisorum cor¬ 
pora vadere, murum petere.» 

Notetur: I.°) Reperiuntur et alia e- 
xempla apud classicos in quibus infiniti¬ 
vus hiftoricus, rarius tamen, usurpatur.W 
— 2. 0 ) Hujus infinitivi subjedum poni¬ 
tur semper in nominativo quod in exem¬ 
plis supra allatis videri licet. Si quando 
in accusativo invenitur, non proprie ed 
infinitivus hidoricus, sed ad verbum ali¬ 
quod principale referendus ed, ut in 
notissimis Vergilii versibus: «Interea 
magno misceri murmure pontum Emis- 
samque hiemem sensit Neptunus», ubi 
pontum misceri, pendet a verbo sensit .— 
3. 0 ) Neque cum infinitivo absoluto con¬ 
fundendus infinitivus admirationis et in» 
terrogationis, cujus subjedum accusati¬ 
vum podulat: O spedaculum miserum 
atque acerbum, ludibrio esse urbis glo¬ 
riam! — Pro dii inmortales! Essene quem¬ 
dam tanta audacia praeditum?— Me ne 
Iliacis occumbere campis Non potuisse !» 
cet. 

Henricus Marti/a, C. M. F. 


(i) Qwaeft- Verg. XXX. — (a) Vid. apud A. C. Juret, La Syntaxc Lat. c. II, p. 74. 

Bibliographia 


E. Benoist et H. Goelzer. Nouveau 
Dictionnaire Latin-Fran^ais. Nou- 
velle edition refondue (1 vol. 1682 
pag.) — Librairie Gartiier, Paris. 
Novum Lexicon quod nunc lectori¬ 
bus offerimus, jam ab anno 1892 maxima 
gaudet auctoritate apud Latinitatis prae¬ 
ceptores. ut undecies fuerit editum. 
Auctores, in Facultate Litterarum Pari- 
siensi Professores, opus magnum conati 
sunt et perfecerunt, ad manum habentes 
optima opera lexicographiae Latinae, 
praesertim opus K. E, Georges (Aus- 
fiihrlich.es lateinisch-deutsches Hand- 
w&rterbuch, Leipzig), et commentarium 
Prof. Welfflin, ( Archiv fur lateinische 
Lexicographie und Grammatik, Leip¬ 
zig), nec praetermissis Forcellini, Klotz, 
Freund. Omnia vocabula continet, ex 
originibus linguae Latinae ad tempora 
Caroli Magni usurpata, cum omnibus 
verborum acceptionibus et significationi¬ 
bus etiam recentioris aetatis. Magnum, 
ut aequum est, momentum tribuunt 
auctores, partibus grammaticis, con¬ 
structionibus et regimini verborum, quo¬ 
rum prosodica notatur quantitas, ut 
alumnis facilius evadat hujusmodi 
studium. 

Praestantissimum locum occupat lin¬ 
gua Latina christiana seu ecclesiastica, 
de qua fere nihil in aliis dictionariis. 
Formae difficiliores conjugationis et Ka- 
lendarium Romanum tabulis prolego- 
menorum assignantur. 

Dignissimum sane opus, quod omni¬ 
bus Latinitatis praeceptoribus et alumnis 
maximo emolumento fore putamus. 

Juvenal et Perse. Oeuvres. Traduction 
nouvelle de Henri Clouard. Classi- 
ques Garnier, Paris. 

Quoniam lectores nostri eximiam 
collectionem classicorum Garnier appri¬ 
me norunt, necesse non e>t ut multum 
in hisce recensionibus inmoremur. Uno 
eodemque volumine continentur satyrae 


Juvenalis et Persii. Textus utriusque 
poetae, non obstantibus clarissimorum 
virorum peractis laboribus, nondum est 
definitive stabilitus. Interpres suam facit 
editionem criticam Juvenalis a Pedro de 
Labriolle et Francisco Villenueve (1921), 
mutatis tamen aliquibus lectionibus. In 
editione Persii sequitur M. A. Cartault 
(1929). Notitia poetarum et adnotatio- 
nes, summaria tamen ratione, comitan¬ 
tur. 

Aulu-Gelle. Les Nuits Attiques (Vol. 1 
livres I-V Vol. II, 1. Vl-XIII.) Traduc¬ 
tion nouvelle de Maurice Mignon. 
Classiques Garnier, Paris. 

Noctes Atticae, hibernis noctibus lu¬ 
cubrari coeptae, dum Gellius Athenis 
studiorum causa versaretur, continuatae 
vero etiam postquam Romam rediit, 
opus est selecta eruditione antiquitatis, 
tum gramatica, tum historica refertum; 
in quo legendo et delectationis et utilita¬ 
tis uberrimi fructus percipi possunt. Vi- 
ginti libros complectebatur, quorum oc¬ 
tavus intercidit, nec aliud de eo superest 
nisi argumenta, vigesimi vero finis desi¬ 
deratur et praefationis initium. Haec 
volumina tredecim primos libros conti¬ 
nent. Interpres editionem sequitur Hosii 
(Ap. Teubner), cujus praefationem fere 
exscribit. Variae lectiones codicum inter 
adnotationes ponuntur; malim ut ad 
calcem latini textus adicerentur. 

Hfnricus Martija, C. M. F. 

Card6 Caries. EI dihlec interior,—F. 
Camps Calmet; Tarrega (Lleida),1934. 
Stilo terso et eleganti in hunc librum 
infudit Dr. Carolus Card6 seriem cogita¬ 
tionum pulcerrime excerptarum ex opere 
«La pierre de toutes les heures » a Pie- 
rre Charles scripto et ex «Epistolis Pas¬ 
toralibus:» Dris. Torras et Bages. Cujus 
libelli paginae in tres partes dividuntur, 
excluso prologo. In ptima parte quaes¬ 
tiones religiosae pertractantur (11-70), in 
altera quaestiones morales (75-139), in 

tertia autem quaestiones sociales (143- 
217). Novem et septuaginta articulis 
constat opusculum formosa typorum 
exhibitione atque industria. Tum ea 
quae in libello continentur, varia atque 
selecta, tum dicendi ratio alliciens et in¬ 
deficiens fortunato ejusdem libelli lecto¬ 
ri maxime proderunt. 

Tribut al Venerable Apeles Mestres 
(1854-1934). F. Camps Calmet, TArre- 
ga, 1934; XL-126. 

In hoc fasciculo tam Apellis Mestres 
poetae, pictoris, musici resplendet gloria 
quam F. Camps Calmet impressoris in¬ 
dustria ac sollertia. Utriusque ergo ibit 
fama per dissitas urbes. 

Examens Particuliers a l'usage des 
Pr&tres vivant en Communaute. 
DescRe de Brouwer et Cie. Rue des 
Saints-Pferes, 76 bis. Paris (VII). 

Haec Particularia Examina opus et 
labor sunt cujusdam collectivitatia. 
nempe unionis presbiterorum Galliae in 
Communitatibus vitam paroecialibus 
degentium. Ii quidem presbiteri, duce 
Hierarcha, annuum per congressum in 
Sacro Corde de Montmartre se congre¬ 
gant, qui de propriis in vita sacerdotali 
negotiis, cum scientifice, tum amice 
agant. Eorum autem Particularia Exa¬ 
mina, quasi viventis effectum experien¬ 
tiae aestima; ipsorum enim ope sese in 
spiritu instaurare contendunt. Quod tibi 
opus, lector, offero hodiernae admodum 
aptatur gentium psichologlae; quippe 
quod de difficultatibus et praejudiciis 
currentis temporis commode agat. 

I. GonzAlez, C. M. F. 
Bay6n E. Un Humanista Catalan, 
Barcelona 1934, p. 32. 

Dr. Bay6n aditialem habuit hujus 
cursus orationem in Seminario Barcino¬ 
nensi in qua virtutes et gloriae Hyacinti 
Diaz Siscar scriptoris fecundi ac nobilis. 
Auctori et amico gratias rependimus. 
Planque, Aneme, Lerminiaux, Ghl- 
lain, Detelle: Grammaire Grecque, 
Wesmael-Charlier. Namur 1933, pp. 
238. 

Hanc Graecae linguae grammaticam 
omnibus commendatam volumus, quip¬ 


pe quae concinnitate gaudet, claritate, 
integritate. Auctores enim amicitia con¬ 
juncti simul ac doctrinae ministerio, in 
hoc opere conficiendo mira coadunatio¬ 
ne laborarunt. In parte morphologica 
aequa aestimatione leges phonetlcas 
proponunt; partem vero sintacticam neu- 
tiquam farciunt regularum sarcina; potius 
enim quam grammaticae, classicorum 
lectioni nonnulla tradere maluerunt. In 
hac re sicut in aliis opus dignum laude 
reputamus. J. M. Jim£nez, C. M. F. 

F. Zatnbaldi, Elementi di Prosodia e 
di Metrica Latina ed Giovanni Chi- 
antore 1932. Torino. 

Libellus hic, adcurate typis expressus, 
totam capit regularum congeriem qua 
regitur ars metrica Latina. Brevi ac per¬ 
spicua praemissa notione de poesis quan- 
titativae, quam vocant, natura, cunctas 
prosodiae leges concisis complectitur re¬ 
gulis; tandem uberrimam ponit Latino¬ 
rum metrorum elenchum et stropharum 
suo cujusque stipatam exemplo hinc 
inde classicorum decerpto, His accedit 
litterarum index qui libellum 72 pagina¬ 
rum utiliorem reddit. 

Blasio Verghetti, «Johannis Ludovici 
Vives Colloquia ». Nova editio et 
emendatior Marietti, 1934, Taurini. 

Si Colloquia haec lectoribus com¬ 
mendanda dixero simplex ac deridendus 
omnino videar cum illa sint apud Lati¬ 
nitatis amatores in communi atque vul¬ 
gari vitae consuetudine maxime trita. 
Nemo est qui ignoret venustum illum 
libellum, labentibus saeculis omnium 
plausibus celebratum, a nostro clarissi¬ 
mo Ludovico Vives fuisse exaratum ut 
profecto esset magno illi Principi qui 
postea fuit Philippus Hispaniarum Rex 
Secundus. Neque silentio praeterire pos¬ 
sumus hanc novam Marietti editionem 
et emendatiorem apprime perpolitam 
atque castigate elaboratam exstare qua 
meliorem nullam hucusque noverimus. 
Aliquibus notulis passim ad calcem pa¬ 
gellarum positis atque indici vocum, 
italica significatione, locupletatur. 

L. Fanlo, C. M. F. 

LUDRICA LITTERARIA 

(MARIAE VIRGINIS ODE IN RECENS NATUM FILIUM.) 




(ACROSTICHUM) 


ANTISTROPHE- 


LUX Deus alma, 
Unice Patris! 

Cordis amanter 
Intima pando. 



s 

T RO P H A E: 


Astra gubernas 

3- 

Sol es, amate; 

5, Nate tenelle, 

Numen in axe; 


Atra quid orbem 

Uror amore; 

0! quid in ima 


Ambiet umbra?... 

Suscipe, Fili, 

Advenis arva, 


Caede tenebras 

Munera matris, 

Belle Puer mi?... 


Eiice noctem. 

Oscula casta. 

Bos et asellus, 

4 • 

Terra silescit 

6. Non queo dona 

Arida et herba 


Rapta sopore. 

Aurea ferre; 

Te fovet, Infans; 


Omnia pausant; 

Cor Tibi sacro; 

In/ima cuncta. 


Mite Matri exstat 

Haec tua regna, 

Ipse tamen Rex! 


Advigilare. 

Impera, amor mi. 




ISAAC TORIBIOS, O. S. 

IN HONOR 

EM BEATI 

CLARET 


Aureus exurgens vasto de gurgite Phoebus 
Felicem mundo nuntiat esse diem. 

Tum coepit juvenis parvas aperire fenestras 
Et radius solis frontem oculosque ferit. 

In medio fulgentem conspicit aethere vultum 
Lumen qui tribuit gentibus, atque docet. 

Arcus versicolor sublimi in vertice sistit. 

Orbem terrarum sub pedibusque premit. 

Magnis ambitus validisque cohortibus adstat 

Nobile praecingunt regia scaeptra caput . 

Tum subito avertens puerum circumspicit atque 
Per tenues auras murmuris ista sonant: 
nSum ipse ego Claret; venio mea promere signa 
((Atque humanos ad astra levare pedes 
«Me celebrat nunc fama superstes laude per orbem 
«Alque meum saepit pulcra corona caput, 
aTempora tu quoque jam sertis redimito videbis 
i(Si ad superas sedes semper adire queas» 

Quo gressum dicto sublimia tendit ad astra, 

Nubibus abductus conditur atque latet. 

Tatia deinde refert puero angelus ore coruscans; 

Currite post Claret nec renuatis ei. 

Ipse sit exemplum vobis et regula vitae 

Vosque eadem fulgens danda corona manet. 

PETRUS FERNANDEZ, C. M. F. 

Compositiones vertendae 

El mono ambicioso 

(cuento chino) (a) 

Murio un mono. Cuando estuvo en 
presencia dei rey de los infiernos Yen- 
Wang (us i), le pidi6 suplicante que le 
dejase renacer (como) hombre. Yen- 
Wang le dijo: Los hombres no tienen pe- 
los en (su) cuerpo. Si quietes, pues, con- 
vertirte en hombre (1) es preciso ante to- 
do que los pelos que cubren tu cuerpo 
sean todos arrancados. —Conformes! - 
(2) dijo el mono. 

Entonces Yen-Wang llamd a algunos 
diablos para que le arrancasen los pelos. 

Mas apenas le habian arrancado uno, ya 
el mono encontraba el dolor insoporta- 

Merula et 

Sic merula (1) quondam hirundinem coarguit: 
Quotannis nidum celsa pono in arbore. 

Contextum paleis, herbis et equi crinibus, 

Sat commode et decore. Sum concentibus (2) 

Grata viatori, urbis villarumque incolis. 

Sed tu luto nidificas, atris in locis: 

Incondito (3) atque indocili complere strepitu 
Cuncta potes solum, effrenate circumvolans. 

O quantum insanis, tunc respondet altera; 

Vere novo (4) reditum omnes praestolantur (5) meum: 
Laetitiam adduco: veterem nidum repetere 
Libens consuevi, notos visens hospites. 

Nullos pessumdo (6) fructus, quod tibi moris est, 

Sed prosum segeti, bestiolas malas vorans. 

Omne genus volucrum consilium prudens Dei 
Esse dedit gratum semper et utilissimum. 

ROCCI, S. J. 


ble. Yen-Wang le dijo ri6ndose: Si no 
puedes dejarte arrancar ni un pelo, como 
podrias tu hacer el hombre? 

Moraleja: El hombre es tanto mds 
hombre cuanto con miis gusto deja (su) 
dinero, figurado (5) (por) los pelos dei 
mono. Es de hombres que no aspiran (6) 
a ser respetados el creer que s61o las sa- 
pecas (7) son cosa util, sin poderse re- 
solver (8) a gastar una sola. 

Notulae 

(1) Devenire homo. (2) Convenit!. (3) 
Non ferendus. (4) Morale , (5) Significa¬ 
tum. (6) Affeclo-as-arc. (7) Sapeca-ae (8) 
Non sustinere. 


Hirundo 


Notulae 

( 1 ) Mirio, — (2) Con mis cantares. — (3) 
Sin harmonia. — (4) At apuntar la prima- 
vera,— (5) Esperar, aguardar. (6) No ha- 
go caer, no hago dano a los frutos. 


Prof. Emmanuel Jovi, C. M. F, 
Moderator 

Tbjpographia F. Campa Calmet. - Tarreftae 


(a) Hanc et alias paratas habemus Sinenses fabulas pueris In Latinum vetendas quos Rdo. Patri Laurentio 
Gandol debemus, Misskonario qui apud Sina» Evangellum Christi profitetur Ex his columnis el plurimas habe¬ 
mus et referimus grates 

